bismerpund
Store norske leksikon,Realfag,Fysikk,Mål og vekt,Eldre måleenheter
Bismerpund er en gammel norsk masseenhet som har variert i størrelse over tid. Da Magnus Lagabøtes landslov ble innført i 1276, ble ett bismerpund fastsatt til 12 pund = 24 merker, noe som på den tiden tilsvarte 5,1432 kg.
Fra 1550 brukte man kølnsk vekt som stammer fra Hansatiden, der en mark tilsvarte 233,85 gram Vekten av ett bismerpund ble da 5,6124 kg.Ved en forordning i 1683 ble pund innført som offisiell massenhet for hele kongeriket Norge og Danmark. En mark skulle da være ½ pund, og ett bismerpund fikk verdien 5,997 kg. Verdien ble senere endret til 5,97732 kg i 1734.Fra 1824 ble norsk pund fastsatt til 498,112 gram og bismerpund ble således endret til 5,97734 kg.Da metersystemet ble innført i 1875, ble det bestemt at ett pund skulle regnes som 500 gram, hvorved ett bismerpund ble 6 kg, men fra da av gikk enheten etter hvert ut av bruk. Verdien av bismerpund regnet i kilogram   År 1276– 1550– 1683– 1734– 1824– 1875–     1 bismerpund 5,1432 5,6124 5,997 5,97732 5,97734 (6) Les mer i Store norske leksikon masseenhet pund Eldre masse- og vektenheter